b'\n_START_ARTICLE_\nMinisterul Justi\xc8\x9biei (Rom\xc3\xa2nia)\n_START_SECTION_\nIstoric\n_START_PARAGRAPH_\nConform Arhivelor Na\xc8\x9bionale ale Rom\xc3\xa2niei, p\xc3\xa2n\xc4\x83 \xc3\xaen secolul al XIX-lea, sistemul judiciar statele predecesoare ale acestei \xc8\x9b\xc4\x83ri nu avea un caracter independent \xc8\x99i nu era exercitat\xc4\x83 de persoane specializate. Adoptarea Regulamentelor Organice \xc3\xaen \xc8\x9aara Rom\xc3\xa2neasc\xc4\x83 \xc3\xaen anul 1831 \xc8\x99i \xc3\xaen Moldova \xc3\xaen anul 1832 a conturat organizarea institu\xc8\x9bional\xc4\x83 pe baza principiului separ\xc4\x83rii puterilor \xc3\xaen stat. Astfel, puterea legislativ\xc4\x83 era \xc3\xaencredin\xc8\x9bat\xc4\x83 Adun\xc4\x83rii Ob\xc8\x99te\xc8\x99ti, cea executiv\xc4\x83 domnului iar cea judec\xc4\x83toreasc\xc4\x83 tribunalelor care erau independente fa\xc8\x9b\xc4\x83 de Adunare \xc8\x99i domn. _NEWLINE_Puterea judec\xc4\x83toreasc\xc4\x83 era exercitat\xc4\x83 prin intermediul urm\xc4\x83toarelor institu\xc8\x9bii: _NEWLINE_1) Tribunalele de \xc3\xaent\xc3\xa2ia instan\xc8\x9b\xc4\x83 sau judec\xc4\x83toriile jude\xc8\x9belor;  _NEWLINE_2) Divanurile judec\xc4\x83tore\xc8\x99ti, cu sediile \xc3\xaen Bucure\xc8\x99ti \xc8\x99i Craiova pentru \xc8\x9aara Rom\xc3\xa2neasc\xc4\x83 \xc8\x99i Ia\xc8\x99i pentru Moldova. La aceste instan\xc8\x9be se judecau apelurile \xc3\xaempotriva hot\xc4\x83r\xc3\xa2rilor judec\xc4\x83toriilor jude\xc8\x9bene;  _NEWLINE_3) Judec\xc4\x83toriile de comer\xc8\x9b;  _NEWLINE_4) Judec\xc4\x83toriile de poli\xc8\x9bie;  _NEWLINE_5) \xc3\x8enaltul Divan sau \xc3\x8enalta Curte de Apela\xc8\x9bie (din 1833 numit Divanul Domnesc). Aceasta era instan\xc8\x9ba suprem\xc4\x83 care judeca apelurile contra hot\xc4\x83r\xc3\xa2rilor divanurilor judec\xc4\x83tore\xc8\x99ti \xc8\x99i judec\xc4\x83toriilor de comer\xc8\x9b. Rejudecarea unui proces era posibil\xc4\x83 numai \xc3\xaen urma \xc3\xaenaint\xc4\x83rii unei cereri c\xc4\x83tre domn, care putea dispune reintrarea acestuia pe rol la \xc3\x8enaltul Divan. _NEWLINE_6) Divanul de revizie. _NEWLINE_Pentru perioada de \xc3\xaenceput, activitatea Ministerului de Justi\xc8\x9bie (Departamentul Drept\xc4\x83\xc8\x9bii sau Logofe\xc8\x9bia Drept\xc4\x83\xc8\x9bii) avea rolul de a supraveghea \xc8\x99i \xc3\xaendruma activit\xc4\x83\xc8\x9bile judec\xc4\x83tore\xc8\x99ti, conduc\xc4\x83torul departamentului, Marele logof\xc4\x83t (ministrul de justi\xc8\x9bie) fiind mijlocitor \xc3\xaentre instan\xc8\x9bele judec\xc4\x83tore\xc8\x99ti \xc8\x99i domn.  _NEWLINE_Ini\xc8\x9bial, Ministerul Justi\xc8\x9biei era constituit dintr-un ministru, sau mare logof\xc4\x83t, un director \xc3\xaenlocuitor al acestuia, conduc\xc4\x83torul direct al celor trei birouri (mese) \xc8\x99i un revizor judec\xc4\x83toresc. _NEWLINE_\xc3\x8en anul 1862, prin desfiin\xc8\x9barea Divanului judec\xc4\x83toresc de la Ia\xc8\x99i, s-a creat un singur Minister de Justi\xc8\x9bie cu sediul la Bucure\xc8\x99ti .  _NEWLINE_Odat\xc4\x83 cu Unirea Principatelor din 1859, Ministerului Justi\xc8\x9biei a dob\xc3\xa2ndit un set complex de atribu\xc8\x9bii, printre acestea num\xc4\x83r\xc3\xa2ndu-se promulgarea legilor \xc8\x99i p\xc4\x83strarea marelui sigiliu al statului pentru validarea legilor. Ministrul justi\xc8\x9biei era \xc8\x99i \xc8\x99eful Ministerului Public. El avea sarcina de a supraveghea activitatea procurorilor, de a urm\xc4\x83ri delicte de diferite naturi, de a verifica aplicarea instruc\xc8\x9biunilor de procedur\xc4\x83, de a supune domnului peti\xc8\x9biile de gra\xc8\x9biere sau reducere a pedepsei, de a primi cererile de naturalizare \xc8\x99i transfera Adun\xc4\x83rii Elective \xc8\x99i de a legaliza actele de stare civil\xc4\x83 \xc8\x99i pe cele judec\xc4\x83tore\xc8\x99ti pentru str\xc4\x83in\xc4\x83tate. _NEWLINE_Curtea de Casa\xc8\x9bie \xc8\x99i Justi\xc8\x9bie a luat fiin\xc8\x9b\xc4\x83 \xc3\xaen  24 ianuarie 1861, aceasta av\xc3\xa2nd \xc3\xaen jurisdic\xc8\x9bie toate tribunalele, cur\xc8\x9bile de apel \xc8\x99i tribunalele militare iar prin legea din 4 iulie 1865 se d\xc4\x83dea o nou\xc4\x83 organizare instan\xc8\x9belor judec\xc4\x83tore\xc8\x99ti. _NEWLINE_Fondul arhivistic Ministerul Justi\xc8\x9biei care poate fi cercetat la Arhivele Na\xc8\x9bionale cuprinde documente create \xc3\xaen anii 1823\xe2\x80\x931948. Materialul documentar cuprins \xc3\xaen fond, este organizat pe p\xc4\x83r\xc8\x9bi structurale, a\xc8\x99a cum acestea au fost \xc3\xaenfiin\xc8\x9bate \xc8\x99i au func\xc8\x9bionat \xc3\xaen conformitate cu legisla\xc8\x9bia vremii.\n_START_SECTION_\nPriorit\xc4\x83\xc8\x9bi strategice\n_START_PARAGRAPH_\nSchema priorit\xc4\x83\xc8\x9bilor strategice \xc8\x99i planuri de ac\xc8\x9biuni sectoriale ale Ministerul Justi\xc8\x9biei pe anul 2016\n_START_SECTION_\nBuget\n_START_PARAGRAPH_\nBugetul aferent anului 2016, \xc3\xaen sum\xc4\x83 3.112.594 mii lei este cu 15,55% mai mare dec\xc3\xa2t bugetul aprobat ini\xc8\x9bial prin legea bugetului de stat \xc3\xaen anul 2015, \xc3\xaen sum\xc4\x83 de 2.694.613 mii lei \xc8\x99i cu aproximativ 11% mai mare dec\xc3\xa2t bugetul rectificat aferent anului 2015, f\xc4\x83r\xc4\x83 influen\xc8\x9bele determinate de titlurile executorii_NEWLINE_(tran\xc8\x99ele aferente anului 2016 - 565.598 mii lei).'